CELEX: 62011CN0292
Language: sk
Date: 2011-06-09 00:00:00
Title: Vec C-292/11 P: Odvolanie podané 9. júna 2011 : Európska komisia proti rozsudku Všeobecného súdu (tretia komora) z  29. marca 2011 vo veci T-33/09, Portugalská republika/Európska komisia

27.8.2011   
            
            
               SK
            
            
               Úradný vestník Európskej únie
            
            
               C 252/19
            
         Odvolanie podané 9. júna 2011: Európska komisia proti rozsudku Všeobecného súdu (tretia komora) z 29. marca 2011 vo veci T-33/09, Portugalská republika/Európska komisia
   (Vec C-292/11 P)
   2011/C 252/34
   Jazyk konania: portugalčina
   
      Účastníci konania
   
   
      Odvolateľka: Európska komisia (v zastúpení: P. Hetsch, P. Costa de Oliveira a M. Heller, splnomocnení zástupcovia)
   
      Ďalší účastník konania: Portugalská republika
   
      Návrhy odvolateľky
   
   
               —
            
            
               zrušiť rozsudok Všeobecného súdu z 29. marca 2011 vo veci T-33/09, Portugalská republika/Komisia,
            
         
               —
            
            
               rozhodnúť o otázkach, ktoré sú predmetom tohto odvolania a ktoré boli predmetom konania pred Všeobecným súdom, ako aj zamietnuť žalobu o neplatnosť rozhodnutia Komisie z 25. novembra 2008 týkajúceho sa vymáhania penále,
            
         
               —
            
            
               zaviazať Portugalskú republiku na znášanie svojich vlastných trov konania a na náhradu trov konania, ktoré vynaložila Komisia na prvom stupni i v odvolacom konaní.
            
         
      Odvolacie dôvody a hlavné tvrdenia
   
   Všeobecný súd sa dopustil nesprávneho právneho posúdenia tým, že: i) nesprávne vyložil právomoci Komisie v rámci výkonu rozsudkov Súdneho dvora vydaných podľa článku 260 ods. 2 ZFEÚ, ako aj vlastné právomoci pri preskúmaní konania Komisie; ii) pri rozhodnutí v napadnutom rozsudku zohľadnil len časť výroku rozsudku Súdneho dvora z roku 2008; iii) na účely vymedzenia nesplnenia povinnosti nezohľadnil rozsudok Súdneho dvora z roku 2004 o porušení článku 260 ods. 2 ZFEÚ. Okrem toho rozsudok Všeobecného súdu v každom prípade obsahuje nesprávne právne posúdenie, keďže je v rozpore s povinnosťou odôvodnenia v tom, že obsahuje nedostatočné a protirečivé odôvodnenie zistenia, že Komisia prekročila rámec nesplnenia povinnosti, ktoré konštatoval Súdny dvor.